Rozalejoko markesaren jauregia

Rozalejoko markesaren jauregia Nafarroako Iruñea hiriburuan dagoen jauretxe bat da. Iruñeko kultura ondasuna izendatua dago. 2017ko abenduaren 2an bertan Maravillas Gaztetxea ireki zen.

 Kokalekua 
Alde Zaharrean dago, Nabarreria plaza eta Nabarreria kalean, eta Nabarreriako iturria aurrez-aurre duela.

 Eraikina 
1739an Done Jakue ordenako kidea zen Luis Gendika Mendieta bilbotar militarrak diseinatu eta eraiki zuen. Ezin izan zuen bere bizileku egin, bai ordea haren seme zen Francisco Ignacio Gendika Aldunatek.

Eraikinaren aurrealdea Barroko estilokoa eta dotorea da, eta harlanduz eraikia dago. Nahiz eta gaur egunera nahiko egoera kaxkarrean iritsi den, oraindik ere bere frontisean Gendika, Aldunate, Martinez de Ujue eta Mendieta abizenak dituen armarria gorde du (XIX. mendean ezarria) eta ezkerraldean San Joseren irudia duen horma-hobia.

 Gaztetxea 
2017an okupatu zuten jauregia gazte batzuek gaztetxea bertan sortzeko. Gerrako biktima Maravillas Lambertoren omenez, Maravillas Gaztetxea izena jarri zioten. 2018ko abuztuan, Nafarroako Gobernuaren aginduz poliziak hustu egin zuen gaztetxea.

 Inguruko ondarea 
 Maravillas Gaztetxea
 Nabarreria plaza
 Nabarreria
 Nabarreria kalea
 Nabarreriako iturria
 Karmen kalea

 Erreferentziak 

 Ikus gainera 

 Rozalejoko markesa kalea, Iruñeko Lehen Zabalgunea
 Iruñeko kultura ondasunen zerrenda

 Kanpo estekak 

Kategoria:Iruñeko jauregiak
Kategoria:Iruñeko Alde Zaharreko eraikinak
Kategoria:Euskal Herriko arkitektura barrokoa
Kategoria:Iruñeko kultura ondasunak
Kategoria:1739an amaitutako eraikinak
Kategoria:Jauregi barrokoak
Kategoria:Gaztetxeak